Врз основа на одредбите од Законот за практикантство (Службен весник на РСМ бр.98/19), управителот на ГБЦ Комуникации ДООЕЛ Штип Горан Гаврилов, ја донесува следнава:

**П Р О Г Р А М А**

за практиканти

За потребите на едукативниот процес во ГБЦ Комуникациии, Радио Кафе Канал 77 и Мултимедијален центар Канал 77, во делот на:

- Сервис и одржување Радио кафе и Мултимедијален центар;

- Производство на храна;

- Сервирање на храна;

- Дистрибуција на храна; и

- Организирање на посебни промотивни настани.

Во сите овие сектори ќе се одвива едукативен процес по принципот од „учење преку работење (learning by doing)“ со лица практиканти на одредено време, кои што ќе имаат адекватно завршено образование за едно од овие горенаведени области.

Парктикантите ќе добијат ментор, согласно законските прописи и истиот практикант доколку ја помине позитивно обуката може да биде работно ангажиран и упатен на дополнителна едукација.

Вкупниот број на практиканти е 4 (четири лица) од сите горенаведени области, кои што ќе бидат ангажирани во текот на целата година, различен број на лица.

Ќе биде објавен оглас на веб страната на ГБЦ Комуникации, согласно оваа програма и истиот оглас ќе биде даден во Агенцијата за вработување.

Огласот ќе биде отворен за целата година, а заинтерсираните кандидати ќе се јавуваат во одделот за човечки ресурси и истите ќе добијат договор согласно законските прописи и евиденција за работното време.

Процесот на едукација на практикантите со практична работа ќе биде различен за секој практикант за секоја област по број на часови дневно со вкупен број на денови, во траење максимално до 6 (шест) месеци.

Договори ќе се склучуваат на две групи практиканти со вкупен број на месеци 3 (три) или 6 (шест).

Надоместокот за практикантите на месечно ниво за договор склучен за 3 (три) месеци ќе биде 6.090,оо денари бруто износ и 2.000,оо хранарина или вкупен износ од 8.090,оо денари, а за договор склучен на 6 (шест) месеци ќе биде 14.500,оо денари за полно работно време, а 7.500,оо денари за неполно работно време.

Оваа програма има важност од 1 (една) година или до датум 31.12.2020 година, а стапува на сила веднаш по нејзиното донесување.

ГБЦ Комуникации ДООЕЛ Штип

Штип, 04.02.2020 година Управител Горан Гаврилов

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_